
REFERAT
privind  aprobarea asocierii Consiliului Local al Municipiului Timişoara  
cu Fundaţia RUBIN în vederea realizării în comun a proiectului  "Arta în stradă"

În baza HCL 120/2003 Fundaţia Rubin a încheiat un Protocol de colaborare cu Consiliul Local al Municipiului Timişoara având scopul de a amenaja o serie de expoziţii eveniment intitulate „Arta în stradă”. Prin adresa SC2007- 012346 din 29.05.2007 Fundaţia RUBIN a solicitat reînnoirea protocolului care a expirat pentru o perioadă de încă 4 ani.
Ca urmare a celor mai sus menţionate propunem continuarea acestei activităţi, aprobarea unui nou proiect de hotărâre de consiliu local după modelul celui aprobat prin HCL 120/2003. 
Protocolul va intra în vigoare după aprobarea hotărârii de consiliul local, în momentul semnării de către cele două părţi.

